Emma Răducanu a fost desemnată sportiva anului la British Sports Awards.
Emma Răducanu a primit titlul de "Sportiva anului" din partea Asociaţiei Jurnaliştilor Sportivi din Marea Britanie, care au acordat premiul în cadrul galei anuale British Sports Awards. Adam Peaty, medaliat cu aur la Tokyo, şi echipa de fotbal a Angliei sunt ceilalţi câştigători ai ediţiei 2021.
Campioana de la US Open, Emma Răducanu, Adam Peaty, înotător medaliat cu aur la Jocurile Olimpice, şi echipa masculină de fotbal a Angliei sunt marii câştigători ai ediţiei 2021 a SJA British Sports Awards, sponsorizată de Loteria Naţională.Adolescenta care a făcut senzaţie în 2021 în sportul alb, a fost votată Sportiva Anului, devansând-o pe ciclista olimpică Laura Kenny (locul 2) şi pe sportiva paralimpică Dame Sarah Storey (locul 3). Pentru a completa un an strălucit, Răducanu a mai primit şi "Trofeul Peter Wilson" pentru "Cel mai bun debutant internaţional".Succesul istoric al Emmei Răducanu la ediţia din acest an a US Open a propulsat-o pe Emma Răducanu la un nivel de celebritate fără precedent, în special în Marea Britanie.Tânăra în vârstă de 19 ani a devenit prima britanică care a ridicat un trofeu de simplu de Grand Slam în ultimii 44 de ani.Cei mai distinşi jurnalişti sportivi din Marea Britanie s-au reunit pentru a onora realizările sportivilor britanici din ultimul an, aceştia căzând de acord că triumful Emmei Răducanu la Flushing Meadows a fost o performanţă de neegalat în acest sezon.Adolescenta nu a putut fi prezentă la gală, dar a trimis un mesaj video în care şi-a exprimat recunoştinţa."Este o onoare să primesc un premiu atât de important care a avut câţiva câştigători incredibili în trecut, aşa că a face parte dintre aceştia este o realizare cu adevărat incredibilă", a declarat Emma Răducanu în discursul său. "A fost un an cu adevărat nebunesc şi o călătorie atât de grozavă şi aştept cu nerăbdare ceea ce urmează.".